

**Көше атауын өзгерту туралы**

Шығыс Қазақстан облысы Катонқарағай ауданы Катонқарағай ауылдық округі әкімі аппаратының 2010 жылғы 16 шілдедегі N 01-Ш шешімі. Шығыс Қазақстан облысы Әділет департаментінің Катонқарағай аудандық әділет басқармасында 2010 жылғы 27 шілдеде N 5-13-75 тіркелді

      Қазақстан Республикасының 2001 жылғы № 148-II «Қазақстан Республикасындағы жергілікті мемлекеттік басқару және өзін-өзі басқару туралы» Заңының 35 бабын, Қазақстан Республикасының 1993 жылғы 8 желтоқсандағы «Қазақстан Республикасының әкімшілік-аумақтық құрылысы туралы» Заңының 14 бабы 4-тармағын басшылыққа ала отырып және Катонқарағай ауылдық округі Жаңаүлгі ауылының Қиынжыра көшесі тұрғындарының пікірін ескере келе **ШЕШЕМІН:**  
      1. Жаңаүлгі ауылындағы Қиынжыра көшесінің атауы Тоқтаған Тайсариновтың атындағы көше болып өзгертілсін.  
      2. Осы шешім алғашқы ресми жарияланғаннан кейін күнтізбелік он күн өткен соң қолданысқа енгізіледі.  
      3. Шешімнің орындалуын өзім бақылаймын.

*Катонқарағай ауылдық округінің әкімі       А. Балтабаев*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК